NaiveNeuron/SloPal huggingface dataset:
Richter, Ján, minister práce, sociálnych vecí a rodiny SR (2017-04-07):
Ďakujem pekne za slovo. Veľmi stručne. Po prvé, chcem poďakovať všetkým tým, ktorí vecne reagovali, vážim si toho a som pripravený spolupracovať. Zároveň musím konštatovať, že časť tu bola taká, jako som pomenoval vo svojom vystúpení, veľmi osobné až slová, nechutné invektívy. Ale predsa trošku konkrétnejšie. Pán Vašečka, vy ste ma veľmi nepríjemne prekvapil, veľmi nepríjemne. (Reakcia z pléna.) Ja som z rodiny, kde boli obete počas fašizmu, ktorých si vyslovene a veľmi vážim po dlhých rokoch, chodím na tie cintoríny, mňa sa to osobne dotýka. Mňa ste osobne urazil a vás žiadam, ospravedlňte sa! S fašizmom nemám nič spoločného. (Potlesk.) Hnedý mor nikdy, som nikdy nemal rád, ja ho nenávidím, toto si nezaslúžim, to ste prekročil akýkoľvek rubikon. Toto ma osobne urazilo. Ak teraz dovolíte, mám k dispozícii podklady z troch šetrení. Po prvé ministerské, z ktorého som v maximálnej miere vychádzal, nikdy som nepovedal, že sa nezistili žiadne problémy. Bohužiaľ, boli, sú tam pomenované. Áno, aj päťnásobné porušenie zákona, ale v konkrétnych limitoch, na ktoré reagujeme, na ktoré máme záujem prijať aj opatrenia aj vrátane legislatívnych. V plnej miere pripúšťam. Ale mám tu aj podklady z doterajších šetrení orgánov polície, resp. prokuratúry a tam sa mi, bohužiaľ, tie veci nepotvrdili. Čo zaznievalo z úst predkladateľov, týranie, sex, to sú všetko trestné činy, to, preboha, nemôže riešiť minister! Za ďalšie, nafotené a kúpené, to tu zaznelo, pán Grendel, alebo nafetované, ale to sú znova trestné činy. Ja v maximálnej miere, no ja nemôžem ísť a kontrolovať, či niekto je alebo nie je nafetovaný... (Prerušenie vystúpenia časomerom, minister pokračoval vo vystúpení bez zapnutého mikrofónu. Reakcie z pléna.)
M. Hort, podpredseda NR SR: (2008-11-05):
S faktickými poznámkami na vaše vystúpenie sa neprihlásil nikto, a preto teraz dávam priestor na vystúpenie v rozprave pánovi poslancovi Martinovi Kurucovi, ktorý bol prihlásený do rozpravy písomne ako prvý. Nech sa páči.
P. Hrušovský, predseda NR SR: (2003-09-10):
Prerušujem rokovanie o vládnom návrhu zákona o financovaní základných škôl, stredných škôl a školských zariadení. Ďakujem pani poslankyni Rusnákovej, ale poprosím ju, aby zostala na spravodajskom mieste, pretože aj pri ďalšom návrhu zákona, ktorého predkladateľom z poverenia vlády je pán minister školstva, je poverenou spravodajkyňou, a tým je vládny návrh zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 363). Prosím teraz pána ministra školstva, aby z poverenia vlády uviedol a odôvodnil návrh zákona. Nech sa páči, pán minister.
Jurinová, Erika, podpredsedníčka NR SR (2013-02-08):
Pán poslanec Droba.
Kollár, Boris, predseda NR SR (2022-03-23):
Prosím, prezentujme sa a hlasujeme. (Hlasovanie.) Prítomných 115 poslancov, za 66, proti 16, zdržalo sa 30, nehlasovali 3. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru a lehoty na jeho prerokovanie. Prosím spravodajkyňu, aby uviedla hlasovanie.
Danko, Andrej, predseda NR SR (2016-11-28):
Ďakujem. Na vystúpenia pána spravodajcu dve faktické poznámky, uzatváram možnosť prihlásenia. S faktickou poznámkou pán poslanec Jozef Mihál.
P. Hrušovský, predseda NR SR: (2003-11-05):
(Hlasovanie.) 133 prítomných, 58 za, 20 proti, 54 sa zdržalo, 1 nehlasoval. Neschválili sme 1. návrh.
P. Paška, predseda NR SR: (2009-06-17):
(Hlasovanie.) 139 prítomných, 82 za, 56 sa zdržalo, 1 nehlasoval. Návrh zákona sme postúpili do druhého čítania. Ďalej.
P. Paška, predseda NR SR: (2010-03-02):
(Hlasovanie.) 133 prítomných, 81 za, 30 proti, 22 sa zdržalo. Máte súhlas.
Hrnčiar, Andrej, podpredseda NR SR (2018-03-13):
Vyhlasujem všeobecnú rozpravu za skončenú. Pani ministerka, chcete zaujať stanovisko?
Grendel, Gábor, podpredseda NR SR (2021-04-01):
Pán poslanec Pročko, poprosím vás, nevykrikujte. (Reakcia z pléna.)
Paška Pavol, predseda NR SR (2013-05-31):
(Hlasovanie.) 129 prítomných, 128 bolo za, 1 nehlasoval. Návrh sme pridelili výborom a určili lehoty na prerokovanie. Pani podpredsedníčka Erika Jurinová uvedie hlasovanie v prvom čítaní o návrhu pána poslanca Viliama Novotného na vydanie zákona č. 599 o pomoci v hmotnej núdzi, je to tlač 486. (Hlasovanie o návrhu poslanca Národnej rady Slovenskej republiky Viliama Novotného na vydanie zákona, ktorým sa mení a dopĺňa zákon č. 599/2003 Z. z. o pomoci v hmotnej núdzi a o zmene a doplnení niektorých zákonov , tlač 486.)
K. Tóthová, poslankyňa: (2007-10-18):
Ako právnik musím povedať, že nie je možné až ku kolaudačnému rozhodnutiu dať vlastníctvo. Už všeobecný záujem je dôvodom pre vyvlastnenie, ale nie pre takéto konanie. Vyvlastnenie je výnimka z ochrany vlastníctva a práve tá výnimka sa musí realizovať vyvlastňovacím konaním, v ktorom musí mať ten vlastník práva, ktoré v každom právnom štáte sú akceptované. Preto už aj pre tlač, aj tu znovu opakujem, krátke lehoty, stručné konanie, povinnosti dať pracovníkom lehoty na vybavenie a to je cesta. Toto nie.
Ďuriš Nicholsonová, Lucia, podpredsedníčka NR SR (2017-06-20):
Pán Kotleba, ale máte reagovať na pána Glváča, nie na týchto, ktorí mali faktickú poznámku.
Sulík, Richard, predseda NR SR (2010-08-10):
Ďakujem vám. Pán Beblavý, nech sa páči, vaša reakcia na faktické poznámky.
Hrušovský, Pavol, podpredseda NR SR (2010-08-10):
Pán poslanec Švantner chce reagovať na vystúpenie pánov poslancov.
P. Paška, predseda NR SR: (2010-02-09):
(Hlasovanie.) 138 prítomných, 114 za, 22 sa zdržalo, 2 nehlasovali. Návrh sme schválili. Kolegyne, kolegovia, dovoľte, aby som privítal vzácnu návštevu, našich priateľov a kolegov z Národného zhromaždenia Srbskej republiky pani predsedníčku a členov delegácie, ktorí sú na základe môjho pozvania na oficiálnej návšteve. Vitajte! (Potlesk.) Ďakujem pekne. Poprosím pána poslanca Markoviča ešte raz, aby uviedol hlasovanie v prvom čítaní o návrhu pani poslankyne Tatiany Rosovej na vydanie zákona č. 377/2004 Z. z. o ochrane nefajčiarov. Je to tlač 1433.
Laššáková, Jana, podpredsedníčka NR SR (2015-12-01):
Dobre, pýtam sa, lebo nasledujúci zákon je o platových pomeroch ústavných činiteľov.
Glváč, Martin, podpredseda NR SR (2017-02-10):
Ďakujem. Pán poslanec Lukáč.
P. Hrušovský, podpredseda NR SR: (2002-07-03):
Pán poslanec Budaj.
Borec, Tomáš, minister spravodlivosti SR (2015-04-23):
Pán poslanec, nie sme na súde, kde by ste mohli, ani tam to dokonca nie je dovolené, aby ste mohli klásť kapciózne otázky, na ktoré sa dá odpoveď áno a nie. To ako právnik určite viete. Takže ma nenúťte do vecí, ktoré sú dopredu nezmyselné. Ale dovoľte, aby som vám odpovedal, nakoniec je to hodina otázok, tak nechcite, aby som vám odpovedal áno alebo nie, lebo to sa nepatrí. Vy ako právnik iste viete a v tejto poslaneckej snemovni asi všetci, že garantovať, že niekto zneužije právo, sa nedá. Čo je podstatné, je garantovať, aby keď niekto poruší zákon alebo právo, aby bol postihnutý. To je už iná téma. Ale na vašu otázku tak, ako ste ju položili, vám inak odpovedať neviem. Ďakujem.
Hrušovský, Pavol, predseda NR SR (2011-11-30):
Vyhlasujem rozpravu o tomto bode programu za skončenú. Pristúpime k hlasovaniu. Poprosím pani spoločnú spravodajkyňu, aby predložila návrh. (Hlasovanie o návrhu vlády na skrátené legislatívne konanie o návrhu skupiny poslancov Národnej rady Slovenskej republiky na vydanie ústavného zákona o rozpočtovej zodpovednosti , tlač 588.)
P. Hrušovský, predseda NR SR: (2003-11-06):
M. Demeterová, poslankyňa: Chcela som len reagovať na pána poslanca Cabaja s tým, že vlastne my sme na... (Reakcie z pléna a ruch v sále.) Nemôžem hovoriť. Dobre.
Hlina, Alojz, poslanec NR SR (2015-01-27):
Skôr ma zaujíma to, že teda v tej aplikácii, či sa..., lebo ja som zachytil, som to zbežne pozrel, že vlastne pre tých, pre ktorých to robíte, tak tí sú s tým konformní. Nie? Ani RÚZ-ka, ani asociácia a majú nejaké výhrady. A možno chcú všetko, všetko hneď a zadarmo, neviem, hej, že to, čiže ja fandím princípu, fandím filozofii, počkáme si na aplikáciu, hej, aby to nakoniec aj tak-tak skončilo, lebo toho sa trošku bojím, hej, že keď ten systém bude tak vyvážený, že na to naskáču všelijakí výkukovia, viete, že tie detiská budú preháňať po prázdnych garážach, lebo budú môcť brať možno nejakú dotáciu alebo ja už neviem, lebo toto tu vždy veci tak zvyknú končiť. Čiže naozaj že vytvoriť tie podmienky, jak že niekto robil u Franka, hej, alebo niekto sa učil. Dakedy bolo, že sa učil cechu kachliarskeho u toho, cechu strechárskeho u toho, a pre tých ľudí, keď sa bude, to proste keď tým ľuďom sa to bude zdať, že je to, vtedy je to dobré. Len bojím sa, to, či to tak bude, lebo neviete, vy možno neviete a vy, ktorí neviete, sa pripravte, od nového roku platí pracovná zdravotná služba napríklad. A to bolo podľa mňa veľkým tajomstvom, že my sme do povinnej pracovnej zdravotnej služby zaradili všetky kategórie, to znamená sekretárky, hej, všetci musia mať tú povinnosť, ale aj študenti. Čiže viete, teraz vlastne vy, keď si tá fabrika, keď si napúšťa študentov do svojej fabriky, vytvorí nejaké tie podmienky na to, aby sa tam nejako realizovalo, tak ešte musí rátať s tým, že musí mať k nim pracovnú zdravotnú službu. To je tiež, no neviem, či to niekto domyslel. Ja fandím, hej, len aby, keď si to ľudia naskladajú, že musím ešte k tým študentom to, to, to a ešte teraz máme tu aj ten zákon, ktorý, tu niekto si myslí, že, že zlyhanie štátnych inštitúcií, to znamená polície, súdnictva, prokuratúry, nahrádzate bonzáckym zákonom a vravíte, ešte si všetci tu tlieskate, že aké je to geniálne. Tak neviem, ešte aké povinnosti pre toho, čo zamestnáva tých učňov vyplývajú aj z tohto zákona. Čiže možno aj pre nich bude musieť spraviť nejakého tú bútľavú vŕbu a všetko s tým spojené. No, malo by to byť čo najjednoduchšie a na konci by ten človek mal vyjsť aj z toho zamestnávateľa, že vie aspoň zapnúť vŕtačku. Ďakujem pekne.
Bugár, Béla, podpredseda NR SR (2017-06-14):
Poslanec Grendel.
Kotleba, Marian, poslanec NR SR (2020-12-02):
Ďakujem za slovo. Pán podpredseda Šeliga, veď vy ste doteraz účelovo tu začali rozprávať o zmrazovaní, ale jednoducho aj z tohto vášho príspevku bolo úplne jasné, zrejmé a zreteľné, že lepší mechanizmus ako ten na stanovenie platov ústavných činiteľov, ktoré sme navrhovali my ako Ľudová strana Naše Slovensko, neexistuje. Nech sú tie platy závislé nie od fiktívnej priemernej mzdy, ale od skutočnej minimálnej mzdy. Nech sú závislé od toho, čo zarába ten, jednoducho každý jeden zamestnanec v hospodárstve v republike. A potom sa budeme môcť rozprávať o tom, že ako nastaviť tie koeficienty, ale nie podľa nejakej fiktívnej priemernej mzdy, ktorú vieme veľmi dobre, ako to je, že je úplne ďaleko od mediánu a že síce priemernú mzdu máme, ale čím ďalej od Bratislavy, tým menej ľudí túto priemernú mzdu dosahuje. Čiže poďme to nastaviť naozaj seriózne, poďme to nastaviť tak, aby o tom neboli najmenšie pochybnosti, a potom sa nemusíme baviť o nejakom zmrazovaní alebo o nejakej valorizácii. A keď to bude od minimálnej mzdy, tak tie pochybnosti nebudú žiadne. Ďakujem pekne.
Sulík, Richard, predseda NR SR (2011-06-02):
Dámy a páni, poprosím vás, keby ste sa mohli usadiť, budeme pokračovať v prerušenom rokovaní hlasovaním. Pán poslanec Ďurkovský, máte procedurálny návrh? Poprosím mikrofón zapnúť pánovi poslancovi.
Figeľ, Ján, podpredseda NR SR (2015-12-02):
Ďalším rečníkom v písomnej časti rozpravy je pán poslanec Alojz Hlina. Pán kolega, máte slovo, nech sa páči.
Bugár, Béla, podpredseda NR SR (2010-11-03):
Pán poslanec Čaplovič, nech sa páči.
Paška, Pavol, predseda NR SR (2014-10-30):
(Hlasovanie.) 135 prítomných, 94 za, 41 sa zdržalo. Tieto body z pozmeňujúceho návrhu sme schválili.
Blanár, Juraj, podpredseda NR SR (2022-03-24):
V poriadku, nech sa páči, dokončite.
M. Gibalová, poslankyňa: (2009-09-16):
Vážený pán minister, v odpovedi na interpeláciu vo veci výšky nájomného za pozemky v majetku štátu v správe Železníc Slovenskej republiky, na ktorých sú postavené stavby vo vlastníctve fyzických osôb, ste mi popísali mechanizmus výpočtu výšky nájomného a vymenovali ste predpisy, podľa ktorých sa postupuje pri výpočte výšky nájomného za pozemky. Tento problém ma zaujíma preto, lebo sa na mňa obrátili konkrétne fyzické osoby z okresu Poprad, ktoré na pozemkoch majetku štátu v správe ŽSR majú postavené garáže. Dotknuté fyzické osoby, ktoré sú vlastníkmi stavieb, dostali nové nájomné zmluvy na rok 2009, v ktorých cena nájmu pozemku je od 1. 1. 2009 neopodstatnene zvýšená. Mám dôvod si myslieť, že ide o zvýšenie nájomného aj v interakcii na predsedom vlády proklamované heslo „meníme menu, nie cenu“, a to doslovne. Pretože celkové ročné nájomné za predmet nájmu je podľa nových nájomných a platobných podmienok zmluvy 79,60 eur za rok. Cena nájmu podľa predchádzajúcej zmluvy je 70 Sk za rok za rovnakú výmeru pozemku 20 metrov štvorcových. Preto sa pýtam, pán minister, aký dôvod mali Železnice Slovenskej republiky na zmenu výšky nájmu v čase zmeny meny? Žiadam vás, pán minister, aby Železnice Slovenskej republiky zreálnili požiadavky voči nájomcom. Ďalej vyjadrite sa, pán minister, k možnosti odkúpenia pozemkov fyzickými osobami, ktoré sú vlastníkmi stavieb na pozemkoch majetku štátu v správe ŽSR, a k ich cene. Ide o 210 garáží v Poprade vo vlastníctve fyzických osôb. A po tretie, uveďte komu, v akej výmere, za akú cenu boli odpredané pozemky majetku štátu v správe ŽSR v Poprade? Ďakujem.
Laššáková, Jana, podpredsedníčka NR SR (2012-12-17):
Na vystúpenie pána poslanca nie sú faktické poznámky. Nech sa páči, pani poslankyňa Košútová, máte slovo.
Laššáková, Jana, podpredsedníčka NR SR (2012-06-20):
Posledný prihlásený písomne do rozpravy, pán poslanec Abrhan, nech sa páči.
Pellegrini, Peter, podpredseda vlády SR pre investície a informatizáciu (2017-06-15):
Pani poslankyňa, nie som ja odborník na túto oblasť, samozrejme, preto mne sa ťažko reaguje, ale ľudsky, ak by som mal zareagovať, tak určite poviem, že ešte nikto sa nenajedol zo žiadnych štatistík a zo žiadnych vzorcov a prepočtov, a súhlasím s vami, že aj ťažko zdravotne postihnutí občania majú právo na dôstojný život v Slovenskej republike, a preto predpokladám, že pán minister práce bude sa zaoberať aj vzhľadom na ekonomické možnosti tohto štátu pravdepodobne nejakým zlepšením a úrovňou a skvalitnením života ľudí, ktorí majú nejaký typ postihnutia alebo sú určitým spôsobom hendikepovaní. Samozrejme, ruka v ruke s tým, aby nedochádzalo aj k zneužívaniu tohto inštitútu, pretože sme sami svedkami častokrát ľudí, ktorí na luxusných motorových vozidlách parkujú na tých najvychytenejších adresách v našich mestách, a pritom disponujú preukazmi zdravotne ťažko postihnutých osôb, čím, samozrejme, nevytvárajú veľmi dobrú klímu, ale to si musí urobiť poriadok štát a tí, ktorí takéto preukazy vydávajú, aby ich naozaj, svoju pozornosť smerovali k tým, ktorí to naozaj potrebujú. A myslím si, že je dôvodné a správne, aby sme sa zaoberali aj kvalitou života občanov, ktorí majú takéto problémy, pretože sme tu práve preto, aby sa všetkým občanom Slovenskej republiky žilo v našej krajine čo najlepšie, a patrí k nim aj skupina ľudí, na ktorých ste sa pýtali. To je môj osobný postoj a určite do budúcna Slovenská republika musí aj v tejto oblasti sa posunúť ďalej.
Danko Andrej, predseda NR SR (2018-05-23):
Prosím, prezentujme sa a hlasujme. (Hlasovanie.) Prítomných 131, za 77, proti 52, zdržali sa 2. Konštatujem, že sme uvedený návrh schválili. Vážení páni poslanci a pani poslankyne, prerušujem konanie do 17.10 hod. a pokračujeme tak v rozprave s pánom, pán poslanec Simon. (Prestávka.) (Po prestávke.)
M. Číž, podpredseda NR SR: (2007-03-23):
(Hlasovanie.) Prítomných 128 poslancov, za návrh 78 poslancov, zdržalo sa 50 poslancov. Konštatujem, že tieto návrhy sme schválili.
Zmajkovičová, Renáta, podpredsedníčka NR SR (2012-05-16):
Pán poslanec Miškov.
Osuský, Peter, poslanec NR SR (2010-12-10):
Pán kolega, toľkoto. Po prvé som sa vyjadroval o kompetencii v jazyku a reč je o rodnom jazyku a v tom je to desivé. Ak tri štvrtiny mladých ľudí budúcej generácie nechápe predložený text v slovenčine, tak je to pásmo debility, nech sa pohybujeme v akomkoľvek priemere rebríčku. Na tie rebríčky, a to, že sme v strede, vám poviem jedno. Na svete je 200 krajín, povedané hrubo, keby sme boli stá krajina vo futbale alebo v hokeji, bolo by to v priemere fajn, boli sme lepší ako podpriemerní, ale... (Reakcia poslanca.) Veľmi dobre. Ale znova, nie je to desivé svedectvo o celej mladej generácii sveta? To znamená, neoháňajme sa, preboha, tým, že sme v priemere. Ak je celý stav zúfalý, tak byť v ňom v priemere je dupľom zúfalé. A jednoduchý, prostý fakt, že ten mladý človek nerozumie písaný text, je desivý. To, že sa môžeme oháňať tým, že sú ešte aj horší, ale ak je toto priemer, tak je to strašné.
Jarjabek, Dušan, poslanec NR SR (2017-03-29):
Ďakujem veľmi pekne, pán predsedajúci. Ja len, ak by zajtra náhodou nám nevyšlo hlasovanie o jedenástej, využívam to, že sme takto všetci, zajtra je mimoriadny výbor pre kultúru a médiá 12.05 v rámci teda začiatku obedňajšej prestávky. Jedná sa o zahájenie voľby generálneho riaditeľa RTVS. Ide o schválenie výzvy, hej, tak aby sme vedeli dopredu, o čo ide. Ešte prídu samozrejme esemesky. Ďakujem za pozornosť.
Paška, Pavol, predseda NR SR (2013-03-26):
Hlasujeme. (Hlasovanie.) 133 prítomných, 102 za, 29 sa zdržalo, 2 nehlasovali. Návrh sme schválili.
Kremský, Peter, poslanec NR SR (2020-07-07):
Dobrý deň. Chcel by som zareagovať na vystúpenie pána poslanca Kamenického. Pán poslanec, povedali ste počas svojho vystúpenia, že nechcete mudrovať, ale nakoniec, žiaľ, to skončilo takto. Mne je veľmi ľúto, že ste si zobral pol hodinu času nás všetkých. Ja som teda prišiel neskôr, ale aj to mi stačilo. A myslím si, že takýto parlament 30 minút zdržovať tým, že si veci nenaštudujete do hĺbky alebo nemáte s tým praktické skúsenosti, je dosť škoda. A asi aj najlepším vysvedčením je, že z vašich kolegov z nového vášho, vašej novej strany tu ani nikto nie je a z vašich bývalých súdruhov zo SMER-u tiež takmer nikto a počúvame vás len my, keďže sme zodpovední a sedíme tu a diskutujeme. Takže k veci len také dve konkrétne veci, ktoré ste spomenul, aby som si vybral len také hrozienka. Prvá vec, burčiak. Nie je to tak, že by sa ten burčiak mohol predávať hocikedy, ale vlastne ten dátum vyhlási ministerstvo pôdohospodárstva, to je to isté, čo tu kolegyňa spomínala, že sú roky, keď naozaj je teplo a jednoducho to hrozno dozrie skôr, a vtedy sa museli robiť všelijaké výnimky a podobne. A takto sa to určí oveľa jednoduchšie. Ja bývam v Pezinku, takže ja som ten posledný, kto by obhajoval výrobu burčiaku z nejakých chlebov a kadečoho. Takže proste určite za toto nie som, ale je dôležité uľahčiť to a nerobiť to zbytočne komplikované. Druhá vec, STK nálepky. Každý z nás v každom aute má kartičku, kde je presne vyznačené, dokedy platí STK, a máme povinnosť ju voziť v aute a predložiť pri kontrole. Čiže diskutovať tu o tom, že či máme mať nálepku, alebo nie, je naozaj úplne nezmyselné... (Prerušenie vystúpenia časomerom.)
Hrnčiar, Andrej, podpredseda NR SR (2017-02-02):
Ďakujem, pán podpredseda, skončili ste a zároveň ste si vyčerpali aj 15 minút určených na odpovede na otázky pre predsedu vlády. Čiže budeme pokračovať odpoveďami členov vlády na otázky poslancov podľa vyžrebovaného poradia. Prvá otázka je od poslanca Alana Suchánka na ministra financií Petra Kažimíra a znie: „Pán minister, vysvetlite, ako môžu poskytovatelia zdravotnej starostlivosti pri plnení ozdravného plánu Všeobecnej zdravotnej poisťovne pri danom rozpočte udržať poskytovanie zdravotnej starostlivosti, znížiť úroveň zadlžovania a zlepšiť úroveň zdravotného stavu obyvateľstva.“
Hrnčiar, Andrej, podpredseda NR SR (2016-09-21):
Pán poslanec Galek.
Pellegrini, Peter, predseda NR SR (2015-06-23):
Prezentujme sa a hlasujme o postúpení tohto vládneho návrhu zákona do druhého čítania. (Hlasovanie.) Prítomných 135 poslancov, za hlasovalo 83, zdržalo sa 51 poslancov, nehlasoval 1. Návrh sme schválili.
P. Abrhan, poslanec: (2010-02-12):
Keď som hovoril o histórii a keď už teda ste spomínali aj tú históriu, ako kto hlasoval, no tak ja som ju spomínal preto, že mnohí naši členovia a mnohí ľudia, ktorí žijú na Slovensku, sa k vlastenectvu a k slovenským symbolom hlásili aj vtedy, keď vonku zúril socializmus. Pán Vestenický, vy ste v osemdesiatom ôsmom kde boli? Ja som bol jedným z tých... (Reakcia z pléna.) Ja som bol jedným z tých, ktorí z toho Kmeťova do tej Nitry s tým slovenským znakom išiel. Ja som bol jedným z tých, ktorý v tom čase, keď vy ste slúžili iným záujmom, som bol evidovaný Štátnou bezpečnosťou ako nepriateľská osoba. Pani poslankyňa Tóthová, keď sme tu spomínali vlastencov, ako bol Polanský, ktorý šíril tieto vlastenecké myšlienky, tak týchto súdili ľudia, ktorých ste vy učili, zjavne. A pripravovali. A v tom je ten rozdiel. V tom je ten rozdiel, ak niečo máte v srdci, ak niečo žijete, alebo niečo len vtedy, keď vám je to výhodné, preferujete a predkladáte len ako formálny prejav vlastenectva. Toto je veľký rozdiel medzi vami, čo predkladáte tento návrh zákona, a nami. Ďakujem veľmi pekne. (Potlesk.)
Karahuta, Jaroslav, poslanec NR SR (2021-05-13):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy, ktoré neboli vyňaté na osobitné hlasovanie. Dajte, prosím, hlasovať o bodoch 3 a 4 zo spoločnej správy spoločne s odporúčaním gestorského výboru uvedené body schváliť.
Kuffa, Štefan, poslanec NR SR (2013-12-18):
Ďakujem za slovo a zároveň aj predkladateľom návrhu tohto zákona chcem povedať, že aj ja podporím návrh tohto zákona. Myslím si, že aj policajti sú tí, ktorí by privítali tento návrh zákona. Medzi nimi a v ich radoch je veľmi veľa čestných a charakterných ľudí, ale, avšak ak sa medzi nimi nachádzajú zločinci a ľudia z podsvetia, myslím si, že to je to prostredie potom tej polície veľmi zložité a veľmi, veľmi ťažké. Je aj, páči sa mi aj to, však pán minister tie výnimky bude môcť udeľovať naďalej, pokiaľ ide o podmienku vzdelania, zdravotnej a telesnej spôsobilosti alebo trvalého pobytu na území Slovenskej republiky. Táto výnimka, túto výnimku bude môcť naďalej ako udeľovať, avšak naozaj do služobného pomeru prijímať osoby, ktoré nie sú bezúhonné, spoľahlivé, ba dokonca ani duševne spôsobilé na výkon polície, policajta, tak je skutočne neakceptovateľný. Potom aj tí policajti, ktorí pracujú a majú takéhoto kolegu, ja si to ani neviem predstaviť, že by som mal takého blízkeho spolupracovníka, ktorý je kriminálnym živlom. Neťahaj jarmo so spravodlivým. Návrh zákona sa mi páči, v hlasovaní ho podporím. Ďakujem.
Laurenčík, Milan, podpredseda NR SR (2020-06-09):
Ďakujem, na vaše vystúpenie evidujem štyri faktické poznámky. Nech sa páči, pán poslanec Marián Kotleba.
M. Číž, podpredseda NR SR: (2007-12-11):
(Hlasovanie.) Prítomných 144 poslancov, za návrh 124 poslancov, zdržalo sa 19 poslancov, nehlasoval 1 poslanec. Konštatujem, že tento návrh sme schválili.
Pellegrini, Peter, podpredseda NR SR (2020-07-10):
Ďalší v rozprave je pán poslanec Šefčík, ktorému teraz odovzdávam slovo. Nech sa páči, pán poslanec.
Pčolinský, Peter, podpredseda NR SR (2023-06-20):
(Povedané súbežne s rečníkom.) Máte rokovací poriadok, tak si ho...
Figeľ, Ján, podpredseda NR SR (2012-10-29):
Pán kolega, chcem sa spýtať, máte ešte dlhšiu reč alebo ju ukončíte.
Janas, Karol, poslanec NR SR (2024-09-11):
Ďakujem. Vážená pani poslankyňa, ja si vážim váš ozaj úprimný záujem o rómsku komunitu, ale, žiaľ, niekedy mi to pripadá, že skĺzate do politikárčenia a takého falošného moralizovania a navyše si často aj protirečíte. Ja som počúval dneska ľudskoprávny výbor, kde na jednej strane hovoríte o tom, že vám stačia čestné prehlásenia, na druhej strane sa o Rómoch vyjadríte, že sú ľudia bez, parafrázujem, kognitívnych schopností, ktorí podpíšu čokoľvek, im kto dá. Ale čo ma zaujalo včera, keď sme tu diskutovali, tak pán minister povedal, že ste boli prizvaná na práve rokovanie o národnostnej škole a o desegregácii a neprišli ste, napriek tomu, že tam bol verejný ochranca práv, boli tam splnomocnenci vlády pre rómske komunity, národnostné menšiny. A dnes tu poviete bez zaváhania, že keby ste boli pozvaná, tak prídete. Tak ono asi niekde tá pravda bude medzi tým, ale skôr by vám odporučil, ja myslím, že pán minister naozaj je nesmierne otvorený a že veľmi korektne rokuje s každým, kto má o rokovania záujem, aby možno bolo menej politikárčenia a viac snahy o rokovania. A verte mi, že pri súčasnom vedení ministerstva školstva určite prídete k výsledkom, ktoré potešia vás a ktoré budú na prospech slovenského školstva a určite aj rómskej komunity. Ďakujem.
P. Paška, predseda NR SR: (2008-11-04):
(Hlasovanie.) 135 prítomných, 113 za, 1 proti, 21 sa zdržalo. Sme v treťom čítaní . Otváram rozpravu. Keďže sa nik neprihlásil, vyhlasujem ju za skončenú. Budeme hlasovať.
Kolesár, Juraj, poslanec NR SR (2019-06-26):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
V. Veteška, podpredseda NR SR: (2005-12-06):
Otváram rozpravu. Písomne sa nikto do rozpravy neprihlásil. Pýtam sa, kto sa hlási ústne do rozpravy k tomuto bodu programu? Nikto sa nehlási. Vyhlasujem rozpravu za skončenú. Prerušujem... (Reakcia z pléna.) Kto sa hlási? Pani poslankyňa Tóthová? Teda, teda. Pani poslankyňa Tóthová sa ako jediná hlási. Nech sa páči. Zároveň vyhlasujem, zastavujem možnosť podania ďalších prihlášok do rozpravy. Čiže pani poslankyňa bude ako jediná vystupovať k tomuto bodu programu. Nech sa páči.
Kotleba, Martin, poslanec NR SR (2017-02-08):
Ďakujem pekne. V rozprave vystúpil jeden poslanec, pán poslanec Uhrík. Prosím, pán predsedajúci, aby ste dali hlasovať o... (Prerušenie vystúpenia predsedajúcim.)
T. Cabaj, podpredseda NR SR: (2010-03-04):
Ako prvý vystúpi pán poslanec Jureňa.
M. Mamojka: (2007-09-20):
Dajte, prosím, hlasovať o tomto návrhu.
Blaha, Ľuboš, podpredseda NR SR (2024-04-16):
Pán poslanec Martin Dubéci.
Pčolinský, Peter, podpredseda NR SR (2023-06-20):
„Teraz začnem čítať“ , ale ste nezačali čítať. Čas vám vypršal, pán poslanec. Vykecávate sa desať minúť a presne takto to dopadne. Čas vám vypršal, bohužiaľ.
Paška, Pavol, predseda NR SR (2012-12-12):
Kolegovia, kolegyne, poprosím vás. Páni poslanci, vypnite si, prosím vás, telefóny! Pán poslanec, prepáčte, nech sa páči.
J. Laššáková, poslankyňa: (2008-10-22):
Ústavnoprávny výbor Národnej rady Slovenskej republiky uznesením z 15. októbra 2008 ma určil za spravodajcu k vládnemu návrhu zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov. Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Návrh zákona, ktorým sa mení a dopĺňa zákon č. 301/2005 Z. z. Trestný zákon v znení neskorších predpisov, sa predkladá ako iniciatívny materiál Ministerstva spravodlivosti Slovenskej republiky a, ako pán minister už uviedol, reaguje na podnety z praxe orgánov činných v trestnom konaní a súdov a tiež na podnety odbornej a laickej verejnosti. Konštatujem, že uvedený návrh spĺňa z formálnoprávnej stránky náležitosti uvedené v § 67 a 68 zákona Národnej rady Slovenskej republiky o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy. Dôvodová správa uvádza, že návrh zákona je v súlade s ústavou, ústavnými zákonmi, medzinárodnými zmluvami, ktorými je Slovenská republika viazaná, a zákonmi, podľa doložky finančných, ekonomických, environmentálnych vplyvov, vplyvov na zamestnanosť a podnikateľské prostredie návrh zákona nezakladá nároky na verejné financie, nebude mať ekonomický dopad na obyvateľov, hospodárenie podnikateľskej sféry a iných právnických osôb, priamy vplyv na životné prostredie ani vplyv na zamestnanosť. Osobitná časť dôvodovej správy obsahuje odôvodnenie ustanovení navrhovaného zákona. Pripojená doložky zlučiteľnosti návrhu zákona s právom Európskych spoločenstiev a s právom Európskej únie spĺňa náležitosti určené v čl. 3 legislatívnych pravidiel tvorby zákonov. Vyplýva z nej, že problematika návrhu právneho predpisu nie je upravená v práve Európskych spoločenstiev, ale je upravená v práve Európskej únie, z Aktu o podmienkach pristúpenia k Európskej únii nevyplývajú pre Slovenskú republiku žiadne záväzky, neboli ustanovené žiadne prechodné ustanovenia, nevedie sa konanie o porušení Zmluvy o založení Európskych spoločenstiev. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 799 z 2. októbra tohto roku podľa § 74 rokovacieho poriadku Národnej rady Slovenskej republiky navrhujem, aby vládny návrh zákona prerokovali tieto výbory Národnej rady Slovenskej republiky: ústavnoprávny výbor, Výbor Národnej rady Slovenskej republiky pre obranu a bezpečnosť a Výbor Národnej rady Slovenskej republiky pre ľudské práva, národnosti a postavenie žien. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný návrh zákona prerokovali v druhom čítaní do 30 dní a v gestorskom výbore do 31 dní od jeho prerokovania v prvom čítaní na schôdzi Národnej rady. Podala som spravodajskú informáciu, prosím, pán predseda, otvorte rozpravu.
Martinák, Ľuboš, poslanec NR SR (2019-06-25):
A taktiež jednoducho, jednoducho povedané, neviem, prečo by náš jazyk nemal byť, mal by byť vypustený. Veď to je úplná dehonestácia slovenského jazyka. Ja neviem, či si to uvedomujete. Ešte raz zdôrazňujem, žijem v národnostne zmiešanom území, kde Rusíni, Ukrajinci, Slováci a Rómovia žili a žijú vo svornosti doteraz. Žiadne národnostné trenice nieže tam nie sú, ale ani ich necítiť. Národnostné trenice vyvolávate úmyselne vy týmito návrhmi. Za tým si stojím.
Hlina, Alojz, poslanec NR SR (2015-03-20):
K tomu by sa dalo veľa povedať. Veľa vecí tu už zaznelo. Niektoré ešte možno zaznejú opakovane. Primárne problém je v tom, že tí ľudia vedia, že si to môžu dovoliť. Oni vedia, že majú krytie SMER-u. Všimnite si to tragické mlčanie SMER-u. Až bolí. Ako ste tichučko, do pondelka už musíte vydržať. V pondelok vyhlásia, ako zreštrukturalizujú, počkáte nejaké 2-3 články, mediálne domy tiež mlčia, lebo majú pakt o neútočení, že ja na teba, ty na mňa. Proste je to až tragikomické. A hovoríme o osudoch desať tisícov rodín, ktoré sú reálne poznačené tým, že niekto účelovo reštrukturalizuje. Naozaj účelovo. Dokonca tam napichali ešte schránkové firmy z Cypru, ktoré odsajú ešte z toho mála, čo zostalo, ešte niečo odsajú. A statusovo, viete, ľudia, ktorým sa toto stane, a veci sa stávajú, keby sa stalo zemetrasenie, keby, ja neviem, bola povodeň, niečo, vis major, niečo veľké sa stane, niekto nevie zaplatiť, jemu nezaplatili. Ale Širokému zaplatili? Širokému zaplatili. Široký stavia obchodné centrum Faros. Ešte ho nemá ani postavené, už mu Kaliňák dal súhlas, že na most si môže namaľovať reklamu. Všimnite si pri Ikei. Obrovská reklama na mostnej konštrukcii maľovaná Faros. Pritom obchodné centrum ešte ani nestojí. Široký si stavia haciendu na Bahamách. Široký býva v milionárskej štvrti na Strmých vŕškoch. Má maják. Inde by títo ľudia chodili po kanáloch, u nás sú to ctihodní občania. A prečo? Preto, lebo vedia, že majú krytie SMER-u. SMER svojich ľudí nepustí. To je, áno, to je princíp mafie, o svojich ľudí sa postaráme. Cétečko. Videli ste, cétečko, ako každého upratali. Aj Širokého si podržia.
Lengvarský, Vladimír, minister zdravotníctva SR (2021-11-11):
Ďakujem pekne. Myslím si, že údaje z krajín, ktoré majú očkovanosť 80 % a vyššie, hovoria o všetkom. Ďakujem pekne.
Zs. Simon, poslanec: (2007-02-06):
Čo sa týka pána poslanca Džurinu. No, pán poslanec, musím vám povedať, že slovíčko „môže“ dáva obrovskú benevolenciu pre jednotlivých členov inšpektorov. Ja nespochybňujem ich prácu. Ja spochybňujem kroky vlády, ktorými zavádzate právny chaos do systému takým spôsobom, že prijímame tri zákony, štyri postihy pre toho istého inšpektora. Čo sa týka pána Záhumenského. Pán Záhumenský, máte asi krátku pamäť, pretože ja na rozdiel od vás som myslel problematiku potravín skutočne vážne. Ale práve strana Smer bola dôsledkom, že predchádzajúci parlament tento návrh zákona neprerokoval. A nevstúpil do platnosti. A vy ste práve zapríčinili, že už dávnejšie sa tento problém nevyriešil, lebo, pokiaľ si spomeniete, predchádzajúca vláda dala komplexné riešenie do poslaneckých lavíc v minulom volebnom období. Čo sa týka pána poslanca Haleckého. Dovoľte, aby som vám povedal, že s vami v plnej miere súhlasím. Len potom si kladiem otázku, prečo neriešiť oblasť diviny, kde toto ohrozenie je oveľa väčšie ako pri domácich ošípaných. A tá nie je riešená a nie je ani snaha ju riešiť. Práve preto, kde ide o domáce ošípané, kde sa to vyskytlo málo, relatívne malo razy, i keď v nejakom teritóriu, prečo ústredný veterinárny lekár nenariadil cielený monitoring na nejakej časti? Pán poslanec, vyjadrili ste sa, že toto opatrenie je len dočasné. Ale nazdávam sa, že Národná rada... (Vystúpenie prerušené časomierou.)
Pellegrini, Peter, predseda NR SR (2024-01-25):
Pán poslanec, pán poslanec Galko s procedurálnym návrhom. (Ruch v sále.)
Dubačová, Viera, poslankyňa NR SR (2017-05-12):
Ďakujem veľmi pekne. No ja chcem len poprosiť kolegov z koalície, aby podporili tento návrh rovnako, ako keď tu kolega pán Fecko rozprával o pôde a bol pochválený koaličnými partnermi, tak verím, že aj my, ktorí pripravujeme živnú pôdu pre organizácie, ktoré naozaj sú non profit, neziskové organizácie a vyplýva im veľmi tvrdá sankcia práve z toho, že konajú v tejto spoločnosti dobro, aby sa nestalo, že za dobro budú spravodlivo potrestaní práve takýmito nespravodlivými sankciami. Sú to organizácie, ktoré prebrali zodpovednosť a spolupodieľajú sa na veciach riešených verejných, či už sú to sociálne oblasti, alebo sú to oblasti environmentálne, vytvárajú chránené dielne, pracoviská. Naozaj sú to ľudia, ktorí sa rozhodli meniť svet a pomáhať najslabším, pomáhať prírode, obnovovať verejné priestory. Takže tento zákon, verím, nájde odozvu a podporu nielen u opozičných, ale aj u koaličných partnerov, pretože ide o ľudí v tejto spoločnosti, ide o nás o všetkých. A ja vopred ďakujem za podporu takéhoto zákona a verím, že sa nám spoločne podarí oddiskriminovať vlastne tieto neziskové organizácie. Ďakujem vám veľmi pekne.
Laššáková, Jana, podpredsedníčka NR SR (2014-05-29):
Príjemné dobré ráno, vážené panie poslankyne, páni poslanci, ospravedlňujem sa za krátke, päťminútové oneskorenie. Otváram siedmy rokovací deň 35. schôdze Národnej rady Slovenskej republiky. Na dnešnom rokovacom dni o ospravedlnenie požiadali dvaja páni poslanci: pán poslanec Brixi a pán poslanec Petráš. Teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 569/2007 Z. z. o geologických prácach, ktorý prerokúvame v skrátenom legislatívnom konaní. Vládny návrh zákona je pod tlačou 1037, výsledky rokovania výborov sú v tlači 1037a. Poprosím pána ministra životného prostredia Petra Žigu, aby vládny návrh zákona odôvodnil. Nech sa páči, pán minister, máte slovo. [Rokovanie o vládnom návrhu zákona, ktorým sa dopĺňa zákon č. 569/2007 Z. z. o geologických prácach (geologický zákon) v znení neskorších predpisov a ktorým sa menia a dopĺňajú niektoré zákony , tlač 1037.]
Danko, Andrej, predseda NR SR (2016-09-12):
Dobre, poprosím vás, zareagujem po vašom vystúpení.
Mezenská, Helena, poslankyňa NR SR (2015-06-30):
Dobrý deň. Vážený pán predseda Národnej rady, pán predseda Fondu národného majetku, pán spravodajca, v podstate ja v pléne k tomuto bodu, čo sa týka Výročnej správy o činnosti Fondu národného majetku Slovenskej republiky za rok 2014, vystúpim a len zopakujem tú pripomienku, resp. tú požiadavku, ktorá sa týka výšky nákladov súvisiacich s prevodom cenných papierov fondu z centrálneho depozitára, teda na fond, tá výška je z môjho pohľadu dosť vysoká, 8 604-tisíc, a rovnako s požiadavkou o ozrejmenie účtovania nákladov alebo vôbec tvorby štruktúry nákladov spojených s ukončením činnosti fondu. Tá výška pre informáciu pre tých, ktorí do tejto správy nenazreli, tá výška je v sume 2 883-tisíc. Neviem, či mi, pán predseda, odpoviete v rozprave alebo skôr písomne, ale naozaj ten výklad, ktorý bol uvedený vo výročnej správe o činnosti Fondu národného majetku, bol pomerne stručný. Mňa by zaujímala naozaj podrobnejšia, podrobnejší výklad toho, ako, z čoho bola tvorená vlastne, čím je tvorená štruktúra týchto vystavaných položiek. Ako, ešte raz chcem uviesť, náklady na cenné papiere prevedené na fond a potom náklady na ukončenie činnosti fondu. Z toho takého možno laického pohľadu mi to pripadá byť dosť vysoká suma. V podstate ide o 300 mil. korún, 10 mil. eur, 300 mil. korún. Je to výrazný objem finančných prostriedkov, ktoré keď si porovnám napríklad len cez pohľad toho, čomu sa ja venujem, s podporou mimovládnych organizácií zaoberajúcich sa ochranou spotrebiteľských práv, na to je určená suma 20-tisíc eur na celý rok. Takže na jednej strane tu máme na ukončenie činnosti Fondu národného majetku spolu s prevodom cenných papierov 10-miliónový balík, a na druhej strane v otázkach, kde je potrebné v mnohých veciach pomáhať ľuďom pri vymožiteľnosti práv, tak v štátnom rozpočte šetríme natoľko, že na to ročne vymedzíme 20-tisíc eur. Prepáčte mi, takúto komparáciu, ale naozaj z toho uhla môjho pohľadu sa mi to zdá v prípade nákladov Fondu národného majetku výrazne vysoký, veľký nepomer. Ďakujem pekne. Ak nebudete chcieť ale odpovedať na túto otázku, že nie ste pripravený v rámci rokovania, v rámci diskusie, tak by som si rada v rámci tohto vystúpenia požiadala, aby ste mi o tejto štruktúre viac prezradili písomnou formou. Ďakujem pekne.
Glváč, Martin, podpredseda NR SR (2019-09-12):
Dávam slovo spravodajcovi, ktorého určil navrhnutý gestorský ústavnoprávny výbor, poslancovi Andreánskemu. Nech sa páči, pán poslanec.
V. Veteška, podpredseda NR SR: (2007-05-10):
Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Viliamovi Jasaňovi. Nech sa páči, pán poslanec, spravodajskú správu predložte. (Hluk v sále.) Poprosím pokoj v rokovacej sále, panie poslankyne, páni poslanci.
Matovič, Igor, poslanec NR SR (2013-05-31):
Kolega Zajac, máš také pekné priezvisko a ako možno aj preto si mi sympatický, ale možno aj pre tú svoju činnosť, ale inokedy návrhy, alebo teda postoje, ktoré máš, vcelku beriem, ale teraz si neodpustím, keď som teda začal, že aké máš priezvisko, povedať, že „zabudol vôl, že teľaťom bol“. V momente, ako si sa stal poslancom, zrazu ty si ten pán, ty si ten, ktorý dokáže posúdiť, či ten návrh, ktorý ti nejaký občan pošle, či je správny, alebo nie, a ty, keď sa rozhodneš, ho predložíš, alebo nie. A iba ty, iba ty, iba ty si ten správny filter, ktorý môže rozhodovať o tom, že či niečo je extrémistické, alebo nie. Presne toto, bohužiaľ, si tu krátko, ale už si nabral maniere klasického slovenského politika, ktorý vystúpi na slonovinovú vežu, tam sa zamkne a zvrchu pozerá na ľudí. Presne takto sa, bohužiaľ, správaš. Čiže ešte raz, „zabudol vôl, že teľaťom bol“, po východniarsky možno „zabudul vul, telatum bul“, nevím, to ty vieš presne, ako sa to hovorí. Ale skús si tri-štyrikrát dneska pred zrkadlom to zopakovať a podľa mňa úplne inak sa budeš na ten návrh pozerať. Nie je žiadne, nie je namieste, aby sme ľuďom brali možnosť iniciatívy. Oni jednoducho možno voči tebe a nikomu z nás nemajú žiadnu dôveru, oni nechcú ti ani poslať návrh zákona a dupľom možno nie kádehákovi, dupľom nie Matovičovi, dupľom nie nejakému smerákovi, jednoducho nemajú voči nám dôveru. A preto chcú napriamo si využiť svoju možnosť a nie doprosovať sa nejakému poslancovi, aby sa nad nimi zmiloval a predložil nejakú iniciatívu. A preto nevidím najmenší dôvod, aby sme im to zakazovali, aby sme im hádzali polená pod nohy. Naďalej ty budeš pán poslanec, ktorý bude môcť tlačiť správne tlačítko, možno podľa svedomia, možno podľa príkazu, ale ty rozhodneš, či ten návrh zákona prejde, alebo nie. A nakoniec ešte raz... (Prerušenie vystúpenia časomerom.)
Šimečka, Michal, podpredseda NR SR (2024-01-08):
Ďakujem pekne. Pani poslankyňa Luščíková. Nie je vás počuť. (Reakcie z pléna.) Skúste možno... Nesvieti teraz.
Matovič, Igor, poslanec NR SR (2012-06-29):
Richard Sulík, jasné, ten návrh postupného znižovania, nehovorím, že ak by tu bola vôľa, a v tom prípade nie teda väčšinová, ale ústavná, že dohodnúť sa, naozaj sfunkčniť referendum, tak určite by sme sa na nejakom mechanizme dohodli, že možno by to mohla byť cesta postupného znižovania alebo cesta naozaj nadstaviť tú latku tak, aby bola dosiahnuteľná, a nemusí byť to tá nula. Ja zasa pevne verím, že ak by sme sa dokázali teraz na tom dohodnúť, tak postupom času by sme všetci pochopili, že aj tá nula vlastne nie je nebezpečná. Pán poslanec Brocka, referendum je drahý špás, ste povedali. Nevidím vás tu tuším, či vidím, nevidím. A potom ste navrhli, ako podľa vás mi to pripadalo, že si myslíte, že geniálny návrh, teda že ten, kto by chcel zneužívať, vašimi slovami, inštitút referenda, ten by to zaplatil. Ale teda navrhli ste, že vlastne ten, kto by inicioval referendum, tak ten by ho zaplatil, ak by teda to kvórum bolo nižšie. Ale vy rovno tam prejudikujete, že ten človek chce zneužívať inštitút referenda, lebo ten človek asi chce rozhodovať miesto vás, miesto pána politika, ktorý tu je dvadsať rokov. Pán poslanec Martvoň, hovoríte, že teda musíme si vlastne vybrať, že teda či sme zastupiteľská demokracia, alebo budeme štát spravovaný referendami. Ako ja som to povedal aj vo vystúpení, ja nespochybňujem, my sme zastupiteľská demokracia, ale ten inštitút referenda je opravný nástroj alebo je to moment, ktorým môžu ľudia kedy-tedy vstúpiť. My medzičasom prijmeme stovky zákonov a ľudia by možno mali raz nejaké referendum. To by sme im dopriať mohli. A zase zároveň máme v rukách aj mantinely, ktoré môžme nadstaviť. To, čo ste hovorili, sa obávate, aby pomaly separatisti tu potom neurobili referendum, ale však nič nám nebráni, nám tuná, v tejto sále, nastaviť podmienky, že jednoducho o tejto otázke nemôže byť referendum. Čiže to beriem, že jednoducho hľadáme výhovorky zbytočne, alebo teda, že tisíc ľudí by mohlo rozhodnúť. Vo voľbách ale naozaj, vo voľbách aj tisíc ľudí keď rozhodne, budeme akceptovať tie výsledky. Ľuptákovo referendum, že ľuďom nezáležalo na ňom, no podľa mňa záležalo, len sme ich odradili a politické strany odradzovali.
Laššáková, Jana, poslankyňa NR SR (2017-03-28):
Ďakujem pekne za slovo. Pán predseda, dávam návrh, aby Národná rada rozhodla o tom, že o tomto bode programu budeme rokovať aj po 19.00 hod. vrátane hlasovania. Ďakujem pekne.
P. Paška, predseda NR SR: (2008-10-31):
(Prerušenie rokovania o 12.33 hodine.)
Kollár, Boris, predseda NR SR (2022-06-16):
Prosím, prezentujme sa a hlasujeme. (Hlasovanie.) Prítomných 136 poslancov, za 26, proti 65, zdržalo sa 43, nehlasovali 2. Konštatujem, že Národná rada sa uzniesla, že nebude pokračovať v rokovaní o návrhu zákona. Pokračujeme hlasovaním o návrhu zmeny v zložení výborov (tlač 1066). (Hlasovanie o návrhu na zmeny v zložení výborov Národnej rady Slovenskej republiky , tlač 1066.) Najskôr pristúpime k hlasovaniu o doplňujúcom návrhu, ktorý v rozprave podal poslanec Ľubomír Vážny. Prosím, prezentujme sa a hlasujeme. (Hlasovanie.) Prítomných 135 poslancov, za 50, proti 15, zdržalo sa 68, nehlasovali 2. Konštatujem, že Národná rada tento návrh neschválila. Teraz dávam hlasovať o návrhu uznesenia ako... (Reakcie z pléna. Telefonovanie predsedajúceho interným telefónom.) Pani poslankyne, páni poslanci, urobíme opravu, teraz nie v tomto momente, lebo to by ste ma mohli napadnúť, keby som to vyhlásil za zmätočné. Ešte raz to spravíme v tejto schôdzi, dohodneme to s pánom Vodráškom, poprosím, aby ste podali ešte raz list, urobíme to ešte raz a napravíme to. Je to len výmena jedného poslanca za druhého a bolo by korektné, keby sme takéto veci schvaľovali a nerobili vyslovene zbytočné prieky. Takže ešte raz to v rámci tejto schôdzi pripravíme a dáme to na odsúhlasenie. Ďakujem pekne. Pokračujeme ďalej. Teraz dávam hlasovať o návrhu, už teraz to musíme dokončiť, teraz dávam návrh hlasovať o návrhu uznesenia ako celku. Prosím, prezentujme a hlasujeme. (Hlasovanie.) Už to musíme dokončiť. Prítomných 137 poslancov, za 47, proti 21, zdržalo sa 67, nehlasovali 2. Konštatujem, že Národná rada neschválila navrhnuté uznesenie. Urobíme túto opravu, aby sme to ešte na tejto schôdzi napravili. Teraz budeme hlasovať o bode 21 programu, je to druhé čítanie o vládnom návrhu zákona, ktorým sa mení a dopĺňa zákon č. 8/2009 o cestnej premávke (tlač 973). Prosím spoločného spravodajcu z výboru pre obranu a bezpečnosť poslanca Lukáša Kyselicu, aby uvádzal hlasovanie. (Hlasovanie o vládnom návrhu zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa mení zákon Slovenskej národnej rady č. 372/1990 Zb. o priestupkoch v znení neskorších predpisov , tlač 973.)
Danko, Andrej, predseda NR SR (2017-04-07):
Vážení páni poslanci, vážené pani poslankyne, vážený pán navrhovateľ, vážený pán spravodajca, dovoľte mi, aby som sa vyjadril k návrhu, ktorý znova je len pokusom o populizmus a marketing, kedy niekto dobre sleduje okolité štáty a pozerá, na čom politici v okolitých štátoch zarábajú body. Poviem to za koalíciu, že nám sa tiež páči návrh na skracovanie dôchodkového veku. Ale my to na rozdiel od vás dokážeme v čase, kedy si to bude môcť dovoliť naša ekonomika. Vy to len vytrhávate, pretože ste videli, ako sme boli na návšteve v Poľsku, kde sa to podarilo, Právo a spravodlivosť, presadiť. A znova len primitívne kradnete nápady, ale bez akejkoľvek podpory. Kalkulácie len so snahou o konflikt. Ja viem, že potrebujete so mnou konflikt, a keď mi idete hore podávať ruku, mi poviete – šéfe, môžem vám podať ruku? – a potom mi poviete, že som idiot, primitív. Viete, vy ste celú noc spinkali, kým my sme tu rokovali o dôležitých veciach. Ale ešte raz hovorím, aby som hovoril k návrhu vášho zákona, že na presadenie zákona je treba aj politickú podporu. Váš zákon neobsahuje elementárne odborné náležitosti, tak ako ste neboli ich schopní spísať ani pri amnestiách, ani pri ďalších návrhoch zákona, ktoré často predkladáte len preto, aby ste si urobili tlačovú besedu, len aby ste znova niekomu znepríjemnili život, na niekoho zaútočili, niekoho dourážali. Ja si od takého človeka ako vy vyprosím, aby ste ma neustále urážali slovami primitív a idiot. A naozaj, ak to budete opakovať, potom som si istý vašou diagnózou, pretože ja som ešte vašu diagnózu nevidel. Ale v každom prípade by som chcel povedať, že chápem váš spôsob politiky a neustálu konfrontáciu. Ale skúste dať elementárnu úctu, nielen keď falošne idete podávať ruku a hovoríte mi, že – šéfe, môžem vám podať ruku? –, ale aj v bežnom živote. Snažíme sa naozaj, aby sme dôchodkový vek žien skrátili. Ale na to treba aj politickú podporu a naozaj odbornú prípravu. Znova ukazujete len svoju falošnosť, arogantný úsmev, snahu o konflikt, pretože máte problémy s mandátom, a veľmi by sa vám hodilo, aby ste sa stal utrpiteľom. Preto provokujete svojím oblečením, správaním, úškrnkami, ale my vám na to už nabehovať nebudeme. V každom prípade by som povedal, že kto podporí váš návrh, tak podporí návrh zúfalstva, pretože tento návrh nemá naozaj žiadnu ekonomickú kalkuláciu, je len pokusom o zapáčenie sa. A čo ma obzvlášť mrzí, je znova len zneužitím dobrej témy. Ale sľubujem vám, že skrátenie dôchodkového veku presadí koalícia, verím, že v tomto volebnom období, ale bude to podpora rozumných a slušných ľudí. Pretože vám nikdy nejde o politický dialóg. Pretože týchto ľudí v svojej strane zneužívate len na to, aby ste mohli získať peniaze, potom ich použili, odkopli a poslali peniaze svojej manželke do jej novín. Ďakujem veľmi pekne. (Potlesk.)
Hrnčiar, Andrej, podpredseda NR SR (2017-10-10):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa neprihlásil nikto. Pán minister, chcete mať záverečné slovo? Nech sa páči.